14.

a bizottsági határozattervezet következő módosításait javasolja: A BIZOTTSÁG ÁLTAL JAVASOLT SZÖVEG MÓDOSÍTÁS 8. módosítás Határozattervezet (5) preambulumbekezdés (5) Egy harmadik ország általánosan elfogadott számviteli elvei (generally accepted accounting principles, GAAP) és az elfogadott IFRS közötti egyenértékűség értékelése céljából a harmadik országbeli értékpapír-kibocsátók által alkalmazott számviteli standardok egyenértékűségének megállapítására szolgáló eljárásnak a 2003/71/EK és a 2004/109/EK európai parlamenti és tanácsi irányelv szerinti létrehozásáról szóló, 2007. december 21-i 1569/2007/EK bizottsági rendelet meghatározza az egyenértékűség fogalmát és a harmadik országbeli GAAP egyenértékűségének megállapítására szolgáló eljárást. (5) Egy harmadik ország általánosan elfogadott számviteli elvei (generally accepted accounting principles, GAAP) és az elfogadott IFRS közötti egyenértékűség értékelése céljából a harmadik országbeli értékpapír-kibocsátók által alkalmazott számviteli standardok egyenértékűségének megállapítására szolgáló eljárásnak a 2003/71/EK és a 2004/109/EK európai parlamenti és tanácsi irányelv szerinti létrehozásáról szóló, 2007. december 21-i 1569/2007/EK bizottsági rendelet meghatározza az egyenértékűség fogalmát és a harmadik országbeli GAAP egyenértékűségének megállapítására szolgáló eljárást. Az 1569/2007/EK rendelet azt is megköveteli, hogy a Bizottságnak úgy kell döntést hoznia, hogy a közösségi kibocsátóknak engedélyezze az 1606/2002/EK rendelet értelmében elfogadott IFRS-nek az érintett harmadik országban történő alkalmazását. 9. módosítás Határozattervezet (7) preambulumbekezdés (7) A CESR [2008 március, május, illetve … hónapjában adott] tanácsában az egyesült államokbeli és a japán GAAP Közösségen belüli alkalmazása tekintetében az IFRS-sel való egyenértékűség megállapítását javasolta. A CESR továbbá átmeneti jelleggel – legfeljebb 2011. december 31-ig – a Kína, Kanada és Dél-Korea GAAP-jának alkalmazásával készített pénzügyi kimutatások Közösségen belüli elfogadását javasolta. (7) A CESR [2008 március, május, illetve október hónapjában adott] tanácsában az egyesült államokbeli és a japán GAAP Közösségen belüli alkalmazása tekintetében az IFRS-sel való egyenértékűség megállapítását javasolta. A CESR továbbá átmeneti jelleggel – legfeljebb 2011. december 31-ig – a Kína, Kanada, Dél-Korea és India GAAP-jának alkalmazásával készített pénzügyi kimutatások Közösségen belüli elfogadását javasolta. 10. módosítás Határozattervezet (8) preambulumbekezdés (8) 2006-ban az Egyesült Államok Pénzügyi Számviteli Standard Testülete és az IASB szándéknyilatkozatot írt alá, amelyben megerősítették az egyesült államokbeli GAAP és az IFRS közelítésére irányuló közös célkitűzést és körvonalazták a célhoz vezető munkaprogramot. A munkaprogram eredményeként megszűnt sok, az egyesült államokbeli GAAP és az IFRS közötti jelentősebb különbség. A Bizottság és az egyesült államokbeli Értékpapír- és Tőzsdebizottság közötti párbeszéd eredményeként a pénzügyi kimutatásaikat az IFRS szerint készítő közösségi kibocsátóknak a továbbiakban már nem kell egyeztetniük. 2009. január 1-jétől ezért célszerű az egyesült államokbeli GAAP-ot az elfogadott IFRS-sel egyenértékűnek tekinteni. (8) 2006-ban az Egyesült Államok Pénzügyi Számviteli Standard Testülete és az IASB szándéknyilatkozatot írt alá, amelyben megerősítették az egyesült államokbeli GAAP és az IFRS közelítésére irányuló közös célkitűzést és körvonalazták a célhoz vezető munkaprogramot. A munkaprogram eredményeként megszűnt sok, az egyesült államokbeli GAAP és az IFRS közötti jelentősebb különbség. A Bizottság és az egyesült államokbeli Értékpapír- és Tőzsdebizottság közötti párbeszéd eredményeként a pénzügyi kimutatásaikat az IASB által kibocsátott IFRS szerint készítő közösségi kibocsátóknak a továbbiakban már nem kell egyeztetniük. 2009. január 1-jétől ezért célszerű az egyesült államokbeli GAAP-ot az elfogadott IFRS-sel egyenértékűnek tekinteni. 11. módosítás Határozattervezet (13a) preambulumbekezdés (új) (13a) Az indiai kormány és az indiai okleveles könyvvizsgálók intézete 2007 júliusában nyilvánosan kötelezettséget vállalt az IFRS 2011. december 31-ig történő elfogadására, és hatékony intézkedéseket hoznak az IFRS-re kellő időben történő teljes áttérés fenti időpontig történő biztosítása érdekében. 12. módosítás Határozattervezet 1. cikk – (1) bekezdés – bevezető rész 2009. január 1-jétől a harmadik országbeli kibocsátók éves és féléves konszolidált pénzügyi kimutatásaikat az 1606/2002/EK rendelet szerint elfogadott IFRS mellett a következő standardokkal összhangban is elkészíthetik : 2009. január 1-jétől az 1606/2002/EK rendelet szerint elfogadott IFRS mellett a következő standardokat kell egyenértékűnek tekinteni az 1606/2002/EK rendelet szerint elfogadott IFRS standardokkal az éves és féléves konszolidált pénzügyi kimutatások tekintetében : 13. módosítás Határozattervezet 1. cikk – (2) bekezdés A 2012. január 1-jén vagy azt követően kezdődő pénzügyi évek előtt a harmadik országbeli kibocsátók éves és féléves konszolidált pénzügyi kimutatásaikat elkészíthetik Kína, Kanada vagy Dél-Korea általánosan elfogadott számviteli standardjaival összhangban. A 2012. január 1-jén vagy azt követően kezdődő pénzügyi évek előtt a harmadik országbeli kibocsátók éves és féléves konszolidált pénzügyi kimutatásaikat elkészíthetik Kína, Kanada vagy Dél-Korea vagy az Indiai Köztársaság általánosan elfogadott számviteli standardjaival összhangban. 14. módosítás Határozattervezet 1a. cikk (új) 1a. cikk A Bizottság az Értékpapír-piaci Szabályozók Európai Bizottsága (CESR) által nyújtott technikai segítséggel továbbra is nyomon követi a harmadik országoknak az IFRS-hez való közeledést célzó erőfeszítéseit, és a konvergenciafolyamat során aktív párbeszédet folytat a hatóságokkal. A Bizottság az e tekintetben elért előrehaladásról szóló jelentést nyújt be 2009-ben az Európai Parlamentnek és az Európai Értékpapír Bizottságnak (ESC). 15. módosítás Határozattervezet 1b. cikk (új) 1b. cikk A harmadik országok IFRS-re való áttérésére vonatkozóan nyilvánosan bejelentett időpontok referencia-időpontként szolgálnak az egyenértékűség elismerésének megszüntetéséhez ezen harmadik országok esetében.